bg bg bg ru uk fi ru ru ru hbs_cyr bg ru uk bg bg ru ru bg en uk bg ru bg bg bg be bg bg ru ru hbs_cyr bg bg es en bg ru bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg bg bg bg bg bg bg bg bg mk pt en bg sv ru bg bg bg be cs en bg it ru bg bg be it en bg bg sv en bg cs ru bg bg bg bg be it en bg bg bg bg it ru bg bg fr ru bg bg bg be sv uk be bg bg bg ru bg bg bg be en bg ru ru it ru bg bg bg be it bg bg bg sv ru bg bg bg be sv en bg bg pt ru bg bg bg bg be it en bg bg bg it ru bg bg be sv uk bg sv ru bg bg be pt uk bg bg bg bg bg sv ru bg bg bg be de bg bg bg bg bg bg bg cs ru bg bg af de bg bg bg mk mk bg bg bg bg bg mk ru bg bg bg bg bg ru bg bg bg bg bg bg bg bg bg ru bg ru bg bg bg bg uk bg bg ru ru ru bg bg en bg bg bg bg bg bg bg bg bg bg en bg bg bg bg bg bg bg bg en bg bg bg bg en bg bg bg bg
Кармата на богомилите | КАРМИЧНИЯТ КРЪГ
Последно обновяване 25 септември 2022, 00:45
Честит рожден ден НА РОДЕНИТЕ НА 25 СЕПТЕМВРИ!
18 дек. 2012 Светлана Тилкова - Алена Алена отговаря 14457  27
Здравейте! Иска ми се да ви помоля да напишете какво виждате за времето под османско робство. Толкова се спекулира с исторически данни – имало ли е или е нямало турско робство? Мисля, че на читателите родолюбци ще е доста интересно!
Алена: Всичко виждам и мога да разкажа ден по ден за място по място в цяла България за всичките 500 години робство под ятагана, но не искам. Ако трябва да нарека този исторически период с вярното му име – това е било робство на българския народ, което може да се изрази само с една дума – геноцид. Систематично избиване и асимилиране на българското население. На османлъка му е трябвала земя, свободна от местното население, което и да е то и независимо каква религия е изповядвало. Българите след турското робство имат малко допирни черти с българите от преди поробването ни.
Когато е започнало завземането на територии на Балканите, не е имало турци. Имало е османлии. Примитивни племена, които са населявали териториите на днешен Диарбекир. Жените от тези племена са раждали много деца. Не са били нищо повече от утроби. Не всички са оцелявали в онези сурови времена, но все пак в един момент толкова са се размножили, че било неизбежно да си търсят прехрана и нови територии за живот. Именно тези пълчища, въпреки че не искам да обиждам никого, но не знам как да ги нарека по различен начин, са се обединили и са започнали да завземат чужди територии, унищожавайки до корен съществуващата култура. Истината за робството на българина в Османската империя е много по-жестока от тази в нашата писана история. Поне в това, което аз съм чела, а мисля, че много съм прочела. Зверствата, които са извършвани по нашите земи, мога да сравня с тези, които са извършвали кръстоносците по Светите земи, колейки местното население, за да се заселят в готовите домове и да ползват чуждите блага. Същото се е случило и у нас. Има обаче и една разлика. Докато кръстоносците са избивали редово, османлъкът, преди да убие, е измъчвал и се е гаврил със своите жертви.
Сигурно вече сте озадачени защо сравнявам османското нашествие на Балканите като част от Европа с кръстоносците. Има причина и сега ще разкажа за нея за първи път. Убедена съм, че никой никога не е направил тази връзка, защото логиката не би я допуснала. Но Кармата е нещо съвсем различно. Рано или късно всеки получава наградата или възмездието за своите действия и се радва на кармична отплата и блага или на кармична мъст. Знам, че ще има и скандализирани.
За разлика от историческите данни, запазени до днес, в които богомилството се определя като зародило се по времето на цар Петър след 927 г. и бързо разпространило се в цяла Европа, всъщност истината е малко по-различна и не толкова достойна за богомилите.
Хипотетичният поп Богомил като родоначалник на богомилството не съществува. Тези хора съзнателно са се нарекли богомили, за да се отличат от всички останали в България, които за тях са били богонемили.
Богомилството се заражда след средата на управлението на цар Симеон Велики. Неслучайно неговото време се нарича Златният век на България. При това не толкова заради развитието на книжнината, духовността и образованието сред народа, а заради факта, че държавата е натрупала огромни богатства, които не са останали скрити в царската съкровищница. В това сурово, даже жестоко време цар Симеон Велики е имал особена и неповторена от никой друг български владетел политика спрямо народа. Сплотявал е поданиците си до степен да го боготворят и да демонстрират надменност и превъзходство към всичко небългарско. На всеки селянин е давал толкова златици, колкото е бил неговия добив от стопанството му за година, независимо какво е произвеждал. По времето на цар Симеон бед­ните и низшите, но трудолюбиви хора са забогатели. Имащите са станали двойно по-имащи, което, колкото и парадоксално да звучи, е създало социално напрежение. Недоволни обаче са били най-богатите прослойки в държавата и някои от боилите, наричани след покръстването сановници, за които разликата в имането и богатствата между хората е била най-верният показател за разликата в социалното им статукво. Сред тези недоволни богати, които не са искали да се равнят със селяните и са възприемали изкуственото забогатяване на селячеството с дарения от царя като удар по техния произход, се е зародило богомилството. То е било протестът и противопоставянето на царската власт, но по начин, който им е гарантирал, че главите им ще си останат на рамената. Споменът за избитите боилски родове от княз Борис I все още е жив. Тези недоволни и мразещи цар Симеон Първи богати и не толкова богати хора са се отказали от богатството си. Облекли са сиви роби с миши цвят, за да се различават от духовенството, закачили са по един дървен кръст на шията си и са тръгнали да обикалят по крепости и паланки. Първоначалната им и все още мъглява философия, опираща се на стълба, че царят и духовенството са богати и зли, защото парите и богатството са ги развратили и само лишението от материалното е верният път към Бога, в един момент е станала стройна, ясна, дуалистична теория за материалното, духовното и пътя към Бога. И докато при цар Симеон Велики на тези хора никой не им е обръщал внимание и не са ги чувствали като опасност за държавата, за да бъдат унищожени, то при неговия наследник цар Петър богомилството постепенно е набрало сила. При цар Петър държавата вече далеч не е била толкова богата, че да раздава незаслужени блага на селячеството. Бедността и лишенията отново се настанили сред селяните, които се превърнали в естествена хранителна среда за разпространение на богомилството. Движението зародило се като протест на богатите против царя набирало сила до момента, в който границите на България са му станали тесни. Плъзнало е към Византия и към Западна Европа, тласнато и от гоненията, на които са били подложени вече богомилите. След средата на IX век богомилството в България и Византия се възприема като опасна ерес, която трябва да бъде унищожавана. Някъде към 960 г. богомилите вече са стигали и до Франция, където започват да ги наричат с името катари, албигойци, бугри. Богатите в тогавашна Франция са малко, а бедните цяло море. Голяма част от бедните не са били просто бедни хора, а са били на прага на оскотяването. Каква по-благодатна среда за развитие на богомилството.
През 981 г. във Франция спонтанно се заражда и бързо се разпространява сред простолюдието идеята за поход към Светите земи от бедни християни, мечтаещи да се поклонят на гроба Господен с надеждата докосването до святото място да облекчи тежкото бреме на техния живот. Бедняците и голтаците, 8000 на брой, чули немалко проповеди на българските богомили, намерили почти от 20 години добър прием във Франция, крещят „Да живее Бог“ и се записват в народния кръстоносен поход. Вече им е казано, че щом тръгват на поход в името на Бог, всичките им грехове ще бъдат опростени веднага след като се поклонят на Божия гроб.
Няма да разказвам историята на кръстоносните походи, отнели стотици хиляди животи на „неверници“. За Кармата съществуват хора, мисли, постъпки. Понятията „неверници“ и „правоверни“ са без никакво значение. Ето защо кармичното наследство на кръстоносните походи е трябвало да намери своето уравновесяване, което не е било достатъчно само с връщането на Светите земи във властта на исляма.
В историята идеята за кръстоносните походи е останала с авторство на папа Урбан II. Да, наистина първият въоръжен кръстоносен поход през 1095 г. е благословен от него. Следващите седем също са получили папска благословия. Но близо сто години преди първия кръстоносен поход началото е положено от поклонническите походи на бедняците и голтаците. Първият през 981 г. Вторият през 989 г. Групата е от 10 000 души. Третият поклоннически поход е събрал под хоругвите с кръстния знак 12 000 души. Групата хора отново е зле организирана и тръгва по пътя на своето поклонничество в края на 1001 година. Всичките тези хора загиват. Въпреки че това са поклоннически походи те са и кръстоносни, защото проточилите се на километри и даже на седмици разстояние една от друга групи хора са носили върху себе си кръстния знак и хоругвите с кръста. Те са се възприемали като кръстоносци.
Ето я и причината, заради която България е заслужила кармична мъст, която е трябвало да дойде като някаква форма на нашествие на мюсюлмани по българските земи.
Идеята за кръстоносните поклоннически походи е родена и проповядвана от катарите и албигойците във Франция, които всъщност са българските богомили, избягали от България след 950 г.
Без съмнение натрупаната Карма за унищожените стотици хиляди човешки същества по време на поклонническите и кръстоносните походи, сътворена от българските богомили и удобно използвана от папската институция, трябва да бъде уравновесена. За лош късмет на България османското нашествие ни сварва със слаба държава, която, колкото и да се е противопоставяла, не е могла да се защити. Платили сме прекалено висока цена, като сме страдали под османско иго цели 500 години – време, през което почти е била заличена нашата култура, а народът е бил доведен до оскотяване. Платили сме Кармата, създадена от богомилите.
Няма как целият този период да бъде отречен и да бъде вместен в удобното определение османско владичество, както и няма как да приема, а нито един българин родолюбец не би приел, че Балканската война е била с цел етническо прочистване. Кой точно етнос сме прочистили? Нима поробителите, които са съсипали държавата ни? Ще излезе, че тези озверели пълчища, едва ли не ще изявят сега териториални претенции към България. А и да не говорим, че сегашна Турция няма общо с Османската империя и че дори сред турското население да има наследници на османлиите, те не са мнозинство. Затова Кемал Ататюрк се опита да въдвори гражданско общество, което сегашните турски управници се опитват да заличат и да върнат времето на фереджетата, времето преди Балканската освободителна война, защото вярват, че така ще са силни и неуязвими.
Факт е, че българите са били роби в Османската империя.
Не обичам да странствам в това време, защото е изпълнено с много смърт и жестокост, но и с лицемерното поведение на някои от богатите българи, които като във всяка епоха, са намерили начин да богатеят, като предават род и родина и са се чувствали добре по време на игото. Тази историческа епоха от 5 века никога няма да бъде заличена даже ако по политически причини изпадне от писаната ни история. На родолюбците българи, към които се числя и аз, мога да кажа, че не бива да приемат опитите тези факти и унищожения да бъдат заличени. Да отстояват своята идентичност и да бъдат борци за съхраняване териториалната цялост на България, въпреки че все още сме далеч от естествените си граници. Разделени сме и заради войните в предходния век, и заради робството, но и защото дори и днес, в XXI век има държави – световни лидери, даже и в Европа, които се страхуват от Велика България, въпреки че са ни длъжни. Тяхното благополучие във вековете назад и до днес се дължи в немалка степен на хан Тервел спрял арабското нашествие към Европа.
Може да ви звуча парадоксално и даже като фантастика на фона на настоящото ни дередже и липсващи морални устои на българина, но думите ми са истина.
Аз знам, че ще дойде момент, приемете, че съм го видяла, в бъдещето на планетата Земя, когато българският народ ще бъде възмезден за това, че заедно с Византия е обезсилил нашествието на османлъка към Европа. Единственото условие е да запазим своето българско самосъзнание, без значение къде сме по света.
Знам, че не разказах както очаквахте за робството ни под ятагана, но поне засега нямам желание да го сторя.
българи, българия, европа, история, карма, цар Симеон
Алена: Няма да има край на света Семинар на DAV Bulgaria в София (08.12.2012)
Завършила е международни икономически отношения и икономическа журналистика във ВИИ „Карл Маркс - сега УНСС. Дълги години е практикувала професията у нас и в чужбина. Изучава номерология от 1971 година, а астрология от 1977 г. При двумесечния си престой в Япония в източната и в класическата астрология я въвежда японски астролог. В периода 1983-1984 година изучава редовно астрология и психоанализа в САЩ – Ню Йорк, когато за първи път среща своята учителка Линда Гудман. През 1993 Линда Гудман й поставя задачата да продължи изследванията си и да развива науката номерология и по-специално кармичната номерология и кармичната астрология. Алена е автор на 78 книги и повече от 240 хиляди хороскопи. Създател и автор на сп. „Кармичният кръг“ излизащо всеки месец от януари 2001 година. От 26 ноември 1999 година е единствената българка член на Германския съюз на астролозитe - DAV. От 8 август 2006 година е член на Международната астрологична асоциация ISAR , а от 2015 година е член и на Американския астрологичен съюз. На 26 януари 2010 година с решение на Германският астрологичен съюз, е избрана да оглави българският филиал на Германският астрологичен съюз и да бъде негов председател. --- Wiki
ян. 02, 2016 Коментарите са изключени за Хороскоп на България за 2016 година
апр. 26, 2015 Коментарите са изключени за Кармата не позволява бягство от разплата
сеп. 03, 2022 Коментарите са изключени за Сънят предупреждава и съветва. Грешките правим сами
Живял ли е Иисус в...
сеп. 01, 2022 Коментарите са изключени за Живял ли е Иисус в Родопите?
27 thoughts on “Кармата на богомилите”
rosi 18.12.2012 at 12:16
Не вярвах, че ще откликнете на моята молба -разказ за това време. Изключително сьм Ви благодарна. Бих чела още много…Изпратете текста на историците, които пишат учебниците за нашите деца!! Моля, ако имате време,публикувайте още…Весели празници!!!Бьдете здрава!
Светлана Тилкова - Алена Post author20.12.2012 at 16:10
Благодаря ти, скъпа Роси!
Ще пиша пак, но на историците няма как да им отворя очите. За съжаление малцина са готови да приемат различното знание.
Поздрави с пожелание за Весели празници
Desi 18.01.2013 at 9:30
Присъединявам се напълно към желанието на Роси да четем повече такива текстове за историята на България, а защо не й на света, от Алена. Благодаря!
Светлана Тилкова - Алена Post author19.01.2013 at 19:28
Ще се постарая, скъпа Деси!
valentinapavlova25 18.12.2012 at 13:58
Здравейте Алена!Още от началото на този месец съм бясна на тази тема.Снаха ми от дълго време беше безработна.Намери си работа в новоотворен магазин втора употреба на дрехи. При изплащане на половината от заплатата/около 1-ви дек./,работодателят им /а те са три българки и едно помакинче/ ги задължил да кажат „Аллах берекет“ и едва тогава им дал заплатите.Казал им ,че ако не кажат,няма заплати.И те,казали за да не си изгубят парите, и без това били дълго време без работа.Побеснях.Мислех още на сутринта да отида в нашите църкви и да поискам съдействие,после мислех да пиша на вас,но не знам защо се оставих да ме спрат ,да не раздухвам проблема.Не съм се примирила, но и не знам какво да направя и при кого да отида.Непримирима съм и ако на мен се беше случило ,щях да си тръгна без парите,и щеше той да дойде да ме моли да ги взема.Моля за съвет как и къде ще се чуе моя вик за помощ.Българка съм и такава ще си умра и не искам никой да казва на децата ми и на внуците ми как и на кой Господ да се кланят и в какво да вярват.
ПС. Всеки ден проверявам за нова статия в списанието Ви. Благодаря от все сърце за всяка една от тях. Весели и щастливи празници на Вас и Вашето семейство!!!
toni_stnd 18.12.2012 at 16:08
Госпожо, искрено се надявам, че снаха Ви и останалите работнички имат сключени трудови договори. Не е трябвало да приемат заплатите си,а да се оплачат в Инспекцията по труда, че не им се изплащат възнагражденията. Те не са робини и това не са подаяния, а с труд спечелени пари и, ако не им ги изплати, работодателя ще бъде глобен. Ако нямат договори да настояват за такива. В противен случай също могат да предизвикат проверка. Но нека тогава не бягат от работните си места и да се укриват, а покажат, че действително има закононарушения. Време е да се научим сами да браним правата си.
Светлана Тилкова - Алена Post author20.12.2012 at 16:18
Привет на Валя и на Тони!
И с двете ви съм съгласна. Не бива да позволяваме да ни третират като роби и трябва да си търсим правата сами, защото точно така започват манипулациите и опитите да ни отдалечат от рода и историята ни.
Не бива да се премълчават такива неща. Трябвало е снаха ти да се оплаче, скъпи Вала, както съветва и Тони и аз мисля, че още не е късно.
dragomir.bg 18.12.2012 at 14:32
Напишете нещо за Боян Мага, моля Ви!
Пишете: „Първоначалната им и все още мъглява философия … в един момент е станала стройна, ясна, дуалистична теория за материалното, духовното и пътя към Бога.“ Това означава ли, че богомилството е правилния път?
Много се надявам, че всички статии за България ще намерят място в следващата Ви книга! Мечтата ми е подобна книга да се подарява на всяко първолаче, когато се научи да чете. А по този начин и родителите му да я прочетат!
Ана 18.12.2012 at 19:30
Не, не значи!! Ако значеше, последиците нямаше да са подобни! Какво правилно виждаш в действията и в идеите им, стройна и ясна не значи непременно правилна!
Мисля, че е добре да прочетеш статията още веднъж, много внимателно!
Светлана Тилкова - Алена Post author20.12.2012 at 16:21
На Драго казвам категорично, че богомилството не е правилния път, след като са били подстрекатели за начолото на кръстоносниете походи.Ще намеря време и за Боян Мага.
Както правилно е схванала Ани тяхната философия ни е донесла кармична разплата, която плащат поколения, а не отделни хора.
dragomir.bg 04.02.2013 at 16:07
Чел съм различни твърдения от различни автори, че Николай Райнов, Петър Димков и др. са последователи на богомилите. Възможно ли е авторите на тези твърдения да влагат друг смисъл в понятието „Богомили“?
Не подлагам на съмнение написаното от теб!
Вярвам, че в България винаги се раждат хора, които да пазят Българския дух! И ти си сред тях!
Светлана Тилкова - Алена Post author08.02.2013 at 19:07
Ще го включа като тема в следващите броеве и ще го кача в сайта!
irina1000 18.12.2012 at 14:40
Благодаря много за правдивата и интересно написана статия. Радвам се когато успея да намеря логичен отговор на въпросите,които задавам. Не мога да не Ви помоля да напишете няколко думи за масовото убийство,разтърсило Съединените щати на 14 декември. Сигурно и то има някакво логично обяснение от гледна точка на кармата.Трудно ми е да приема,че „такива неща се случват“ или „че злото просто съществува“.
С уважение и благодарност,
Светлана Тилкова - Алена Post author20.12.2012 at 16:23
Привет, Ирина! Благодаря ти! Ще напиша нещо и за масовите убийства в САЩ, защото то не е само едно.
Има два материала, която ще бъдат качени и са по твои питания.
toni_stnd 18.12.2012 at 16:34
Благодаря Ви за тази уникална и много навременна статия, която всеки трябва да прочете и осмисли. Истините в нея трябва да са изписани с главни букви в паметта на българина, за да знаем от къде идваме, къде и защо сме и да направим своя избор накъде искаме да тръгнем.
Светлана Тилкова - Алена Post author20.12.2012 at 16:26
Ти поне общунаш с мен и очи в очи и знаеш, че не лесно да се връщам в тези времена, както си говорихме, но ще го правя пак и пак, защото знам, че има хора като теб и като всички вас, които пишете коментарите, на които тези знания са нужни и полезни.
sonya_sip 18.12.2012 at 19:07
нищо не се случва без причина,не случайно Вие г-жо Алена ,баба Ванга ,Петър Дънов и др. сте се родили българи….жалко е,защото това е твърде жестока карма за народа ни,платена за греховете на шепа хора(поне това е моето мнение),макар и да съм само едно дребно човече ,от което нищо да не зависи,никога няма да се съглася и примиря с жестокостта на човека спрямо друг човек…..всъщност във вашите статии намерих отговорите на неща,за които не намирах обяснение…благодаря…аз се уча,дано науча….
Хубави празници на всички!
Светлана Тилкова - Алена Post author20.12.2012 at 16:29
И на теб благодаря, скъпа Соня!
На мен също ми е най-трудно да се примиря с жестокостите на хората, затова и не си позволявам често да странствам в тези свирепи времена, когато всичко се е постигало с насилие и смърт.
Не си дребно човече, а си малка Вселена, малък свят, който е част от големия и всяко твое положително действие е полезно на всички нас.
valentinapavlova25 19.12.2012 at 6:53
Здравейте!toni_stnd,благодаря много за съвета.На мен ми е болно повече от това,че отново искат да ни наведат главите.Подкрепям идеята за вероучение още в началното училище,но както го предложи Алена в статията „Час по вяра“. Момента е повече от назрял за това.Правителството ако обича и милее за своя народ,ще намери начин да се освободи и от всички секти и нездрави организации,които мътят главите на младите и не само на тях.
Алена,благодаря ви!Всяка една ваша статия за мен е безценна!
Поздрави на всички и весели празници!
Светлана Тилкова - Алена Post author20.12.2012 at 16:30
И на теб благодаря, защото след като си споделила проблема на снаха си той ще получи решение!
mama 01.01.2013 at 21:33
Алена,огромно БЛАГОДАРЯ за това,че имах възможност да прочета тези факти.Не понасям историята,защото не е ясна и точна като любимата ми математика.Всеки може да я пренаписва така,както намери за добре.Но нейно величесво ИСТИНАТА един ден излиза на бял свят!
Светлана Тилкова - Алена Post author19.01.2013 at 19:30
И АЗ БЛАГОДАРЯ И СЕ НАДЯВАМ ДА ПРОДЪЛЖА ТЕМАТА!
ekaterina828 01.01.2013 at 23:08
прочетох статията на един дъх, ние българите, които милеем за Родината си сме жадни за информацията , която ни даваш. Не понасям блюдолизците и тези които за шепа пари и власт са готови да забравят историята ни и най-лошото готови са да я пренапишат само и само за да угодят някому.
Ако имаш време и желание бих искала да прочета още много статии написани от теб.Интересува ме живота на Васил Левски, Стефан Караджа, Христо Ботев, Захари Стоянов, Капитан Петко войвода и други велики българи дали живота си за България.Знам че това е много трудоемко, но само ако ти прецениш, разбира се.
Честита нова 2013 година !
Светлана Тилкова - Алена Post author19.01.2013 at 19:31
Записвам си твоето желание!
mitri3 24.03.2013 at 23:30
Госпожо Алена, надявам се съзнавате кармата, която си навличате, ако тук
има някакво умишлено(или неумишлено) изопачаване на истината!
Без да претендирам, че мога да докажа как точно е било, но като цяло смятам, че богомилите са били гонени и изгаряни на клада,
особено в България. Богомилството е било за обединена България, това е най-малкото.
А както знаем преди да ни завладеят османците, сме били разделени на княжества – най-важната причина, да бъдем слаби. Та ние сме отблъсквали арабски нашествия към Европа!
Та, за мен българският народ не е наказан заради кръстоносните походи, а заради изгарянето на богомилите на кладите и изгонването им от България. Така също щяхме да бъдем наказани, ако бяхме предали евреите на Хитлер. Тука добре споменават някои Ванга и Дънов, но я вижте точно те какво казват за богомилите. Защо Ванга помага за построяването на параклис в памет именно на тях?
Някак си излиза, че и книгата на Талев за Самуил е пълна глупост, колкото и да е художествена, авторът й е прекарал не малко време в търсене на истината.
Светлана Тилкова - Алена Post author25.03.2013 at 15:21
Имайки предвид, че след кончината на Линда Гудман, аз останах единствения човек на нашата планета, който може да прави свободен преход във времето и пространството без хипноза, поради което и да разказвам историята, такава каквато е, с истинските причини довели до едно или друго събитие, което означава и да тълкувам Кармата, такава каквато е, независимо дали ни харесва или не, Бие който и да сте, мъж или жена, нямате каквото и да било основание да правите съждения, каква Карма си трупам аз или не. Също така, нямате право, само защото така сте го усещали, да твърдите защо сме наказани с турското робство. Точно защото знам какви кармични наказания понасям светкавично, още в настоящото си прераждане, никога при никакви условия, не бих си позволила да твърдя каквото и да било, ако то не е истина. Дали ще ми повярвате или не е ваша работа. Всички знайни и незнайни, уж надарени, които непрекъснато спрягат думата Карма, надали знаят колко болка на физическото тяло трябва да изтърпя, докато правя прехода във времето. Колко кръв трябва да изгазя, за да разкажа някоя истина, която времето или заинтересовани хора са обърнали наопаки. Много пъти съм казвала – подарявам на всеки дарбата си, която е и моя тегоба, даже наказание и знам, че земните хора ще се смачкат за часове, ако я имат.
Истината за богомилите е онова, което аз съм разказала. Даже все още не съм разказала всичко, но и за това ще дойде мигът. Без съмнение, богомилите познати и като катари и като албигойци са променили в негативна посока историята на Европа. Ваша воля е дали ще приемете тази истина или ще си битувате в митове и фантазии, каквито без съмнение са всички творчески опити на съвременни български писатели. Фантазии и нищо друго.
Mitew 12.11.2018 at 13:50
Биологически не ви понасям госпожо ,но това не ми пречи да призная твърдението ви,че падането под турско робство е предварително програмирано и тази програма вие концентрирате в категорията карма.
ДНЕВЕН ХОРОСКОП ЗА 25 СЕПТЕМВРИ 2022 г.
25 сеп. 2022 Коментарите са изключени за ДНЕВЕН ХОРОСКОП ЗА 25 СЕПТЕМВРИ 2022 г.
Отново избори по време на ретрограден...
12 сеп. 2022 Коментарите са изключени за Отново избори по време на ретрограден Меркурий
Ритуал за влюбване говори с мъртвите
03 сеп. 2022 Коментарите са изключени за Ритуал за влюбване говори с мъртвите
18 февр. 2013 42
Орешарски премиер? С колко ли ще...
13 май 2013 40
02 юни 2013 36
06 мар. 2013 34
пазиш си я в портмонето и не я харчиш, ако не се ...
А какво се прави с парата? Благодаря!...
Здравейте Алена как мога да се свържа с вас?Преди...
За корона вируса имам по-особено мнение, защото б...
Списание "Кармичният кръг", както и всички книги на Светлана Тилкова - Алена, може да намерите и в нашата ОНЛАЙН КНИЖАРНИЦА
За повече информация, ЦЪК ТУК
– за електронния вариант, ЦЪК ТУК
– за хартиения вариант, ЦЪК ТУК
За повече информация относно най-често задаваните въпроси от потребители на сайта, ЦЪК ТУК
София 1000, п.к. 113
Централен офис (онлайн магазин)
гр. София. ж.к. Лозенец, ул. Лозенска планина 1
+359 888 774 265
За връзка по имейл: ЦЪК ТУК
2019 "АРОС Груп" ООД. Всички права запазени.
Ние използваме бисквитки, за да ви дадем най-доброто изживяване на нашия уебсайт.
Можете да научите повече за това кои бисквитки използваме или да ги изключите в НАСТРОЙКИ.
Close GDPR Cookie Settings
Бисквитки на трети страни
Във връзка с Регламент (ЕС) 2016/679, е необходимо да декларирате съгласието си да събираме, обработваме и съхраняваме личните данни, които можете да подадете при използването на предоставените в интернет страницата на "Арос Груп" ООД услуги, в съответствие с нашата Политика за поверителност и за защита на личните данни, както и да приемете нашата Политика за  бисквитки (cookies), която е минимална и включва само бисквитки, нужни за основната функционалност на сайта, преди да можете да продължите.
Задължителните бисквитки трябва да бъдат активирани по всяко време, така че да можем да запазим вашите предпочитания за настройки на бисквитките.
Enable or Disable Cookies
Ако деактивирате тези бисквитки, няма да можем да запазим вашите предпочитания. Това означава, че всеки път, когато посещавате този уебсайт, ще трябва отново да активирате или деактивирате бисквитките.
Бисквитки на трети страни
Този уебсайт използва Google Анализ за събиране на анонимна информация, като например броя на посетителите на сайта и най-популярните страници.
Поддържането на тези бисквитки ни помага да подобрим нашия уебсайт.
Enable or Disable Cookies
Моля, първо разрешете строго необходимите бисквитки, за да можем да запазим вашите предпочитания.
Прочетете повече относно нашата Политика за бисквитките (cookies).
Включи всички Запази промените